Diari Oficial de la Generalitat Valenciana


Sumari del DOGV 6519, del 12-05-2011 (2011/4866)

Notificació de la sentència dictada en el judici ordinari número 2327/2009.
---------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4866


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 2327/2009. [2011/4866]  
Judici ordinari 002327/2009  
De: Banco Bilbao Vizcaya Argentaria, SA.  
Contra: Francisco Alberto González Pérez.  
Procurador/a: -  
En aquest procediment de judici ordinari número 2327/2009, seguit a instàncies de Banco Bilbao Vizcaya Argentaria, SA, contra Francisco Alberto González Pérez, s'ha dictat la sentència, que té l'encapçalament i la dispositiva que, literalment, són com segueix:  
«Sentència número 211/2010  
València, 21 de setembre de 2010.  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest Jutjat amb el número 2327/2009, promogudes per Banco Bilbao Vizcaya Argentaria, SA, representat per la procuradora Teresa M.ª Fuentes Herreras i defensat pel lletrat Francisco Engo Mompó, contra Francisco Alberto González Pérez, declarat en situació processal de rebel·lia, sobre reclamació d'una quantitat.  
  
Dispositiva  
Primer. Estime la demanda interposada per Banco Bilbao Vizcaya Argentaria, SA, contra Francisco Alberto González Pérez, condemne el demandat a pagar a l'actora la quantitat de huit mil cent cinquanta-set euros i huitanta cèntims (8.157,80 euros), més els interessos pactats d'aquesta suma al tipus del 20% des del 10 de setembre de 2009.  
  
Segon. Condemne el demandat al pagament de les costes processals causades.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, i presentar davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, Francisco Alberto González Pérez, es troba en parador desconegut, s'expedeix aquest edicte a fi que valga de notificació de forma deguda.  
  
València, 7 d'abril de 2011.- El secretari judicial: Julio Giráldez Blanco.